**Geometria simţurilor în primăvară**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aş vrea să fiu albină

Şi să culeg lumină

Din flori de primăvară,

Să simt ca o comoară

Sacii cu aur pur

Plini cu dulceaţa-şnur

De nectar şi polen…

Mă simt ca în Eden!

Flori albe de cireş,

Din voi, nu vreau să ies!

Cu-aripile deschise

Şi cu parfum de vise

Dorinţa voastră-n şoapte

O-ndeplinesc la toate!

Mă las uşor pe flori

De căpşun în fiori

Cu simetrie albă…

Ele-au gândit în grabă

S-atragă-n geometrie

Legea din biologie!

O verticală-n zbor

Cu zumzet ca de nor

Înalţ, căci sunt albină

Şi văd într-o lumină

Flori multe de gutui

Pe-albastrul cerului!

Arcuri în cerc descriu

În spaţiul azuriu...

Prin razele pornite

Din ramuri răscolite

De flori roz de gutui

Mă-nchin frumosului!

În sfera de plăcere

Sunt punctul care cere

Să mai încerc o floare,

Să simt altă savoare…

Zburând de pe corolă

Mă-ndrept spre o consolă

De măr, căci e-nflorit

Şi cheamă la iubit!